Instant ख़बर | सरकार का अपरोक्ष आरोप, पश्चिम बंगाल के कारण बढ़ी कोरोना मामले की संख्या | Instant ख़बर
सरकार का अपरोक्ष आरोप, पश्चिम बंगाल के कारण बढ़ी कोरोना मामले की संख्या
मई 5, 2020 20:08
नई दिल्ली: कोरोना के एक दिन में सबसे अधिक 3900 मामले और 195 मौत की संख्या ने केंद्र सरकार को सकते में डाल दिया है। हालांकि केंद्र सरकार ने स्पष्ट रूप से इन संख्याओं को लेकर कुछ नहीं कहा है लेकिन परोक्ष रूप से उसने पश्चिम बंगाल को इसके लिए जिम्मेदार ठहराने का प्रयास किया है।
स्वास्थ्य मंत्रालय ने कहा है कि सभी राज्यों से सही जानकारी सही समय पर आनी चाहिए, उसके बाद ही कोरोना से प्रभावी रूप से लड़ा जा सकता है। एक अधिकारी ने कहा कि राज्य ने जो आंकड़े भेजे थे और जो हमारी टीम ने वहां जाकर पाया उसमें अंतर था। हम राज्य सरकार के साथ चर्चा कर रहे हैं और मिलकर इस महामारी को खत्म करने के लिए कार्य करेंगे।
देश में कोरोना पॉजिटिव मामले बढने के साथ ही महाराष्ट्र, गुजरात और दिल्ली में भी कोरोना रोगियों की संख्या में इजाफा देखा गया है। लेकिन राहत की खबर यह भी है कि पिछले 24 घंटे में ठीक होने वाले कोरोना रोगियों की संख्या 1020 के साथ ही कुल ठीक हुए मरीजों की संख्या 12726 हो गई है। इससे देश में कोरोना रोगियों का रिकवरी रेट भी 27.41 फीसदी पहुंच गया है। जबकि मरीजों के दुगना होने के दिन भी 11 से बढ़कर 12 हो गए हैं।
केंद्रीय स्वास्थ्य मंत्रालय के संयुक्त सचिव लव अग्रवाल ने कहा कि मंगलवार को स्वास्थ्य मंत्रालय में कोरोना पर गठित मंत्री समूह की 14 वीं बैठक हुई। राज्यों के लिए मंत्रालय ने पीपीई कीट के उपयोग का सही तरीका क्या है। उसकी जानकारी के लिए दिशा-निर्देश भी जारी किए हैं। जिससे चिकित्सक और स्वास्थ्य कर्मी कोरोना संक्रमण से अपना बचाव कर सकेंगे।
पिछले साल पूरी दुनिया में कुल 3.3 करोड़ लोग हुए विस्थापित
कोरोना के खिलाफ जंग में दुनिया भारत की ओर आशा से देख रही है
नई दिल्ली: विशेषज्ञों से चर्चा की कड़ी में राहुल गाँधी ने आज मेडिकल एक्सपर्ट्स से
वाशिंगटन: दुनिया के सबसे शक्तिशाली देश अमेरिका में कोरोना वायरस के संक्रमण से मरने वालों
प्रख्यात उर्दू लेखक, हास्य और व्यंग्यकार मुजतबा हुसैन का निधन
उत्तर प्रदेश में जंगलराज चरम पर,कानून व्यवस्था ध्वस्त: कांग्रेस
राहुल ने उद्धव को लगाया फ़ोन, कहा- कोरोना संकट में कांग्रेस पूरी तरह सरकार के साथ